Diari Oficial de la Generalitat Valenciana


Sumari del DOGV 7409, del 24-11-2014 (2014/10858)

Notificació de la sentència dictada en el juí verbal número 820/2012.
---------------------------------------------------------------------

### Dades del document

Número de DOGV
:   7409

Data del DOGV
:   24-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10453


Organisme emissor
:   Jutjat de Primera Instància i Instrucció Número 4 de Carlet

Tipus de document
:   Edicte

Notificació de la sentència dictada en el juí verbal número 820/2012. [2014/10690]  
En este procediment de juí verbal, seguit a instàncies de Gas Natural Servicios SDG, SA, contra Establecimientos Ferrando, SL, s'ha dictat sentència que, literalment, és com seguix:  
  
«Dispositiva  
Estime la demanda interposada per la representació de Gas Natural Servicios SDG, SA.  
?Declare resolt el contracte de subministrament de gas existent entre les parts, subscrit en data 7 d'abril de 2006, amb número 3325909, que tenia com a objecte el subministrament de gas en l'immoble siti a la gran via Reis Catòlics, número 29, B, de la localitat de Silla (València), condemnant Establecimientos Ferrando, SL, a estar i passar per tal resolució, amb l'obligació de facilitar l'entrada en el domicili siti a la gran via Reis Catòlics, número 29, B, de la localitat de Silla (València), i permetre que es desmunte el comptador, clausurant la instal·lació receptora.  
- Condemne Establecimientos Ferrando, SL, a abonar a l'actora la quantitat de 4.492,15 euros pel gas consumit, amb els interessos legals des de la data de presentació de la demanda fins al total pagament del deute, així com al pagament del consum del gas que es produïsca des de l'última lectura facturada en data 7 d'agost de 2012 fins al moment de la desconnexió del comptador, atenent al preu de les tarifes fixes, lloguer del comptador i impostos establits en este moment.  
  
Tot això amb imposició de costes a la demandada.  
Notifiqueu esta resolució a les parts, feu-los saber que no és ferma i que en contra pot interposar-se recurs d'apel·lació que cal interposar davant d'este mateix jutjat en el termini de 20 dies des de la notificació d'esta i del qual coneixerà l'Audiència Provincial de València.  
De conformitat amb la disposició addicional quinzena de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que se li tornarà només en el cas que el recurs siga estimat.  
  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 3843 FJ EEEE AA) i s'indicarà, en el ?camp concepte- el codi ?02 civil-apel·lació- i la data de la resolució recorreguda amb el format dd/mm/aaaa.  
  
En el cas de realitzar l'ingrés per mitjà de transferència bancària, després d'omplir el codi de compte corrent ( CCC, 20dígits ), s'indicarà en el camp ?Concepte- el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en este compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, jutjant en esta instància, que pronuncie, mane i firme.  
Publicació. La sentència anterior va ser donada, llegida i publicada pel jutge/essa que la va dictar, mentres celebrava audiència pública el mateix dia de la data, de la qual cosa jo, el secretari/ària judicial, done fe.  
Carlet, 6 de maig de 2014».  
I atés que el demandat, Establecimientos Ferrando, SL, es troba en parador desconegut, expedisc este edicte a fi que li valga de notificació de forma deguda.  
  
Carlet, 21 d'octubre de 2014.- El secretari judicial: Miguel Berlanga Charriel.